**ÅRSBERETNING 2018**

**NORSK IRSKSETTERKLUBB**

**AVD. OSLO, AKERSHUS OG ØSTFOLD**

****

**SAK 1**

 **DAGSORDEN**

1. Godkjenning og innkalling av dagsorden

2. Valg av dirigent, referent og to protokollunderskrivere

3. Årsberetning for 2018

4. Regnskap for 2018

5. Budsjett og handlingsplan for 2019

6. Innkomne forslag

7. Valg av avdelingsstyre

8. Valg av valgkomite

9. Valg av deltaker til representantskapsmøte

10. Valg av revisor

11. Kåring av årets hunder

**Sak 3**

**Norsk Irsksetterklubb**

**Årsberetning 2018**

**Avdeling Oslo, Akershus og Østfold.**

**Styrets sammensetning**

Heidi Aandahl Styrets leder

Trygve Moen Styremedlem

Dagfinn Elstad Styremedlem

Geir Karlsen Styremedlem

Ingemar Söderström Styremedlem

Terje Tofthagen Kasserer og styremedlem

**Styrets arbeid:**

**STYREMØTER**

Styret har under perioden avholdt 5 styremøter, fordelt på telefonmøter og personlig oppmøte.

 **REPRESENTANTSKAPSMØTE**

6. mai representerte Heidi Aandahl avdelingen under årets RS på Gardemoen.

 **AKTIVITETER 2018**

**FOREDRAG MED ULRIK MYRHAUG**

Den 8. mai hadde vi foredrag på Nordre Lindeberg gård med Ulrik Myrhaug. Oppmøtet var meget tilfredsstillende. Ulrik holdt et engasjerende, og inspirerende foredrag. En mann med både erfaring og kunnskap om hvordan man kan lykkes med fuglehund.

**UTSTILLINGSKURS**

Årets kurs i utstillingsteknikk ble avholdt den 22. mai hos Lene og Trygve Moen på Solbakken, Årnes. Til å veilede oss gjennom regler og teknikker, hadde vi også i år god og kyndig hjelp fra Hege Rosenlund og Astrid Brun Haugen. Vi fikk alle nyttige tips i stell av hund før utstilling, og hvordan vi kan presentere den på best mulig måte i utstillingsringen. Som tidligere år stilte Lene og Trygve Moen både veranda og grøntanlegg til disposisjon for deltakerne. Det ble også servert kaffe og kaker i pausene.

**UTSTILLING**

Årets utstilling ble avholdt den 6. juni på Nordre Lindeberg gård. Vi har nå i flere år avholdt dette som en ettermiddagsutstilling i midtuke, noe som etter hvert har blitt en fin tradisjon.

Været viste seg fra sin beste side, og satte en fin ramme for utstillingen. Dommer for anledningen var Eldri Kjørren. Hun holdt en åpen, og fin bedømmelse, hvor hun redegjorde godt for styrker og svakheter hos de enkelte hundene.

Vi hadde 25 påmeldte hunder, 8 hannhunder og 17 tisper. Endely`s Ludvik til Morten Ketil Dragseth ble BIR, og Balbergkampens Gaia, tilhørende Asgeir og Mette Bjørklund ble BIM.

Hannhuncertet gikk til den franske importen med det klingende navnet INT JCH FR BRCH FR JCH Hercule Des Soricieres Du Sancy, tilhørende Lene og Trygve Moen.

På tispesiden gikk certet til Balbergkampens Gaia, tilhørende Asgeir og Mette Bjørklund.

**DRESSURKURS I TRE DELER**

Suksessen fra tidligere ble også i år fulgt opp med nytt dressurkurs. Kurset ble som vanlig gjennomført som et intensivkurs over tre deler; herunder:

Del I a: Teori med hovedfokus på lederskap

Del I b: Grunndressur

Del II: Ro i oppflukt på duer (støkk)

Del III a: Ro i oppflukt på duer (videregående)

Del III b: Føring av hund på lavland

Teoridelen under Del I, som var nytt for året, gav kurset en ytterligere dimensjon. Ny lavlandsinstruks medførte imidlertid at de opprinnelige planene måtte endres. Nye tidspunkter resulterte i at flere av deltakerne ikke lenger kunne stille på Del III (lavland). For de som ikke kunne stille på lavlandskurset, opprettet vi et kompensasjonstilbud på duer hos Knut Gunnar Sørlie, noe som ble godt mottatt av deltakerne.

**DEL I, TEORI**

På ettermiddagen/kvelden den 10. mai ble teoridelen av årets kurs avholdt hos Lene og Trygve Moen på Solbakken/Årnes. På teoridelen møtte 9 deltakere. Her ble lederskapsbegrepet behørig presentert. Hva betyr lederskap? Hvordan utøver du lederskap? Hva synes hunden om lederskap? I tillegg ble også andre lederskapsrelaterte forhold som respekt og lydighet grundig presentert, og hvordan din daglige omgang med hunden kan bidra til å få dette på plass. Hvordan hunden lærer var også et sentralt tema under teoridelen.

 **DEL I, GRUNNDRESSUR**

Grunndressuren ble avholdt den 19 og 20 mai på Solbakken/Årnes hos Lene og Trygve Moen. Ansvarlige instruktører var Lene Moen og Dagfinn Elstad med Trygve Moen som medinstruktør.

9 ekvipasjer deltok med Irske Settere i alderen 4 måneder til 4 år. De aller fleste hundene var imidlertid under ett år. Med noen få unntak var de aller fleste deltakerne førstegangseiere. Momenter som ble vektlagt denne helgen var «gå på plass», «kom», «sitt»; herunder avstandssitt og bli sittende med og uten fløyte. Pausene ble flittig brukt til hundeprat, med fokus på hva betydningen av det daglige hundeholdet har å si for respekt og lederskap.

På søndag hadde vi nok en gang gleden av å "toppe laget" med Cato Martin Jonassen. Cato har blant annet bakgrunn fra Forsvarets Hundeskole. Han er en høyt respektert jaktprøvedommer, og kan vise til imponerende resultater med egne hunder. Teori, og problemløsning stod på agendaen denne søndagen.

Tilbakemeldingene fra deltakerne var udelt positive.

**DEL II – RO I OPPFLUKT**

Del II ble avviklet i to puljer, 8 august og 15 august, med henholdsvis 6 og 8 ekvipasjer. Kurset ble gjennomført hos Knut Gunnar Sørlie (KG) på Frogner med duer som provokasjon. Formålet med denne delen av kurset var å lære hundene at fugl i lufta "betyr sitt". KG som har drevet denne typen dressur siden 1995 ledet oss igjennom med stødig hånd. I pausene hadde vi spørsmål & svar – sekvenser hvor også avdelingens egne instruktører deltok.

**DEL III a, RO I OPPFLUKT (VIDEREGÅENDE)**

Del III a, ble opprettet som et kompensasjonstilbud til kursdeltakere som ikke kunne stille på den opprinnelige Del III, grunnet nye tidspunkter som følge av den nye lavlandsinstruksen.

Del III a ble også avviklet hos Knut Gunnar Sørlie. Duer ble brukt som provokasjon. På denne delen gikk vi ett steg baklengs i fuglearbeidet hvor hundene fikk trene ro i oppflukt etter stand u/reis. På denne delen var det 6 ekvipasjer som stilte til start.

**DEL III b, FØRING AV HUND PÅ LAVLAND**

Denne delen fant sted hos Stian Aaserud på Årnes/Togstad den 20 og 24 september. Formålet med denne delen av kurset var «føring av hund på lavland» i terreng besatt med rapphøns og fasaner. To og to hunder ble sluppet i fritt søk på samme måte som på jaktprøver. Det stilte henholdsvis 6 og 5 ekvipasjer, 11 ekvipasjer totalt, på de to ettermiddagene. Ansvarlige instruktører var Trygve Moen, Ingemar Söderström og Stian Aaserud.

Alt i alt er vi godt fornøyd med gjennomføringen av årets dressurkurs. Vi retter en stor takk til samtlige bidragsytere, og en spesiell takk til Lene og Trygve Moen som stiller sine fasiliteter til disposisjon for klubbens medlemmer år etter år.

**FASANCUP – KLUBBMESTERSKAP 2018**

Årets fasancup ble avholdt i Skogbygda søndag 4. november. Vi hadde 22 påmeldte hunder, som er et noe lavere antall enn tidligere. Ettersom regelverket for trening og utsetting av fugl på lavland er endret/innstrammet i 2018, så var vi spent på hvordan utfallet av klubbmesterskapet skulle bli. Vi delte opp ekvipasjene i to partier. Det var noe variabelt med fugl i de forskjellige terrengene, men alt i alt så ble det en del situasjoner både i kvalifiseringen og i finalerunden. Vinner i UK ble «US» Atomic til John Magne Kalhovde, og vinner i AK samt totalvinner (utstillingsresultat fra utstillingen teller med) ble Gulltjønns Ballroom Blitz til Heidi Aandahl.

Vi gratulerer så mye.

**SAK 4**

**REGNSKAP 2018 (SE VEDLEGG)**

**SAK 5**

**BUDSJETT- AKTIVITETSPLAN FOR 2019 (SE VEDLEGG).**

**SAK 6**

**INNKOMNE FORSLAG.**

**SAK 7**

**VALG AV AVDELINGSSTYRE**

Leder: Heidi Aandahl – tar gjenvalg 1 år.

Styremedlem: Trygve Moen – tar gjenvalg 2 år

Styremedlem: Dagfinn Elstad – tar gjenvalg 2 år

Styremedlem og kasserer: Terje Tofthagen – ikke på valg, 1 år igjen.

Styremedlem: Geir Karlsen – ikke på valg, 1 år igjen.

Styremedlem: Ingemar Söderström – ikke på valg, 1 år igjen.

Styremedlem: John Magne Kalhovde – nyvalg 2 år

Styremedlem: Morten Ketil Dragseth – nyvalg 2 år

**SAK 8**

**VALG AV VALGKOMITE**

 **SAK 9**

**VALG AV DELTAKER TIL REPRESENTANTSKAPSMØTE**

**SAK 10**

**VALG AV REVISOR**

**SAK 11**

**KÅRING AV ÅRETS HUNDER**

**Jaktprøver:**

UK: " U S " Susi og Elin Wittusen

AK: " U S " Sara og Geir Olav Bjerkevoll

VK: Kvernsjøberget`s Vita Quattro og Bente Svebak

**Utstilling:**

Balbergkampens DX Red Snow og Randi Schulze